מנדי הארווי

אמנדה "מנדי" לין הארווי (באנגלית: Amanda "Mandy" Lynn Harvey; נולדה ב-2 בינואר 1988) היא זמרת וכותבת שירי ג'אז ופופ אמריקאית. חירשת בעקבות מחלה בגיל 18, היא הייתה מתמודדת בעונה ה-12 של America's Got Talent, שם ביצעה שירים מקוריים במהלך התחרות.

ביוגרפיה
 ראשית חייה 
הארווי נולדה בסינסינטי, אוהיו ועברה לסנט קלאוד, פלורידה. היו לה בעיות שמיעה והיא עברה מספר ניתוחים בילדותה כדי לנסות לתקן אותן."Mandy Harvey", JazzTimes, 2009, accessed October 11, 2021 משפחתה עברה לקולורדו כשהייתה ילדה. היא שרה וכישרונה זכה להכרה בתיכון לונגמונט, שם סיימה את לימודיה בשנת 2006."Winners of the VSA International Young Soloists Competition: 2011 Award Recipients", www.kennedy-center.org, accessed September 15, 2017 הארווי איבדה את שמיעתה בהדרגה כתוצאה מהפרעת רקמות החיבור – אחת מתסמונות אהלרס-דנלוס. היא איבדה את יתר שמיעתה בגיל 18, בזמן שהתמחתה בחינוך למוזיקה קולית באוניברסיטת המדינה של קולורדו. כתוצאה מכך עזבה את האוניברסיטה.

 קריירת ג'אז 
לאחר שאיבדה את שמיעתה בשנת 2007, הארווי נכנסה לדיכאון והפסיקה לעסוק במוזיקה. עם זאת, בעזרת מכוונים ויזואליים היא למדה כיצד למצוא את הטונים הנכונים בעת השירה.Moniuszko, Sara M. "Watch this deaf singer win Simon Cowell's heart on America's Got Talent", USA Today, June 7, 2017 בשנת 2008 הכירה את פסנתרן הג'אז מארק סלוניקר בביסטרו של ג'יי בפורט קולינס, קולורדו, שם החלה להופיע באופן קבוע. מאוחר יותר הופיעה בטרקלין הג'אז Dazzle בדנוור"Mandy Harvey", NoBarriersUSA.com, accessed September 15, 2017 והקליטה שלושה אלבומי ג'אז באולפן.Shea, Christopher D. "Mandy Harvey, Deaf Singer, Finds an Audience. And Leaves It Weeping." The New York Times, June 8, 2017, accessed September 15, 2017 ב-JazzTimes נכתב על אלבום הבכורה שלה Smile משנת 2009, "השירה עשירה ושובה לב". אלבומה השני After You Gone יצא בשנת 2010. בשנת 2011 זכתה הארווי בפרס הסולן הצעיר הבין-לאומי של VSA. מאוחר יותר חזרה להופיע במרכז קנדי. אלבומה השלישי All of Me יצא בשנת 2014.

 America's Got Talent 
בשנת 2017 הופיעה הארווי ב-America's Got Talent, בעונה ה-12, שם הגיעה למקום הרביעי. היא קיבלה Golden Buzzer מסיימון קאוול,Boedeker, Hal. "America's Got Talent: Mandy Harvey makes finals", Orlando Sentinel, September 13, 2017 כשניגנה ביוקולילי שלה וביצעה שיר מקורי. היא ביצעה שירים מקוריים נוספים במהלך התחרות.Armstrong, Megan. "Angelica Hale, Kechi and Mandy Harvey Shine in America's Got Talent Semifinal", Billboard, September 13, 2017Calvario‍, Liz. "America's Got Talent: Deaf Singer Mandy Harvey Gets Compared to Adele in Flawless, Emotional Performance", ETOnline.com, September 12, 2017

באותה שנה בהופעתה של America's Got Talent פרסמה ספר זכרונות עם המחבר המשותף מארק אטברי, Sensing the Rhythm: Finding My Voice in World Without Sound (חשה את הקצב: למצוא את קולי בעולם ללא קול).

בריאיון ל-BBC ב-15 בנובמבר 2017, תיארה הארווי כיצד הואשמה בקידום אוראליזם (דיבור בקהילת החרשים וקריאת שפתיים על חשבון שימוש בשפת סימנים) כשעלתה לראשונה לבמה וקיבלה איומי מוות מתוך קהילת החירשים על קידום פעילות "שמיעה".

 חיים אישיים ופעילות צדקה 
הארווי היא פעילה מטעם הארגון ללא מטרות רווח No Barriers (ללא גבולות) הפועל לסייע לנכים להתגבר על מכשולים.

 קישורים חיצוניים 


 NBC video profile, 2015
 BBC video profile, 2017

 הערות שוליים 

קטגוריה:כבדות שמיעה אמריקאיות
קטגוריה:כבדי שמיעה אמריקאים
קטגוריה:משתתפים בתוכניות מציאות אמריקאיות
קטגוריה:זמרי ג'אז אמריקאים
קטגוריה:זמרות ג'אז אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988